Orientering om hydrologiprojekt-forundersøgelser i [adresse] 
Natura 2000-områder 
Sagsfremstilling 
6.      Orientering om hydrologiprojekt-forundersøgelser i Kalundborg Kommunes Natura 
2000-områder  
                                                                                                                        Åbent 
Sagsnr.: 326-2014-11237       J.nr.: 01.05.18            Frede Dahl.: 326-2014-237866 
  
SAGSFREMSTILLING 
Med Natura 2000-handleplanerne, vedtaget d. 28/11/2012, hæfter Kalundborg Kommune sig for indsatser for at 
forbedre naturen i kommunens fire Natura 2000-områder. Det langsigtede, statsligt fastlagte mål som disse 
handleplan-indsatser skal lede til, er at opnå 'gunstig bevaringsstatus', dvs. et højt niveau for naturtilstanden hvor 
naturindholdet kan opretholdes på langt sigt. 
  
Der er knyttet tilskudsordninger til nogle af indsatserne i form af landdistriktsmidler, administreret af 
NaturErhvervstyrelsen. Af tilskudspuljer kan nævnes ordninger til rydning, til forberedelse af afgræsning, og til 
hydrologiprojekter. De nævnte ordninger kan søges til nærmere udpegede arealer, der kan ses på Miljøportalens 
kortsider. 
  
Støttet af konsulenter med interesse for at udføre opgaven har Teknik og Miljø d. 1/5 2014 ansøgt om tilsagn til at 
udføre en hydrologiske og ejendomsmæssige forundersøgelse indenfor tre afgrænsede arealer i Natura 2000-
områderne nr. 154, 156 og 157, jf. kortbilag. 
  
Forundersøgelserne skal belyse dels de nuværende naturmæssige og fysiske rammer og dels virkningerne af at 
ændre på hydrologien, f.eks. ved ændret afvanding mv., og endelig skal forundersøgelserne belyse lodsejernes 
villighed til at deltage, givet de kompensationsmuligheder der udløses hvis et egentligt hydrologiprojekt skal udføres. 
Gennemførelse af forundersøgelserne skal ses som et led i opfyldelsen af Natura 2000-handleplanerne for 
områderne. 
  
Der er givet tilsagn om støtte til to forundersøgelser der kan igangsættes straks, dels i et projektareal ved Mulen, 
Saltbæk Vig, og dels i et projektareal på indersiden af Flasken ved [adresse] For et tredje projektareal ved 
Bregninge Å har NaturErhvervstyrelsen i første omgang afslået ansøgningen, og Teknik og Miljø har klaget over 
afslaget. Dette tredje projekt med budget på 139.000 kr. afhænger derfor af NaturErhvervstyrelsens videre 
sagsbehandling. 
  
Faktisk udførelse af hydrologiske ændringer afhænger forundersøgelserne resultat, dels efter afvejning af de positive 
og negative effekter der kan forudses, dels ud fra ejernes indstilling til en given ændring. Udførelsen af et projekt 
finansieres af tilskud efter fornyet ansøgning. 
  
BEHANDLING 
Teknik- og Miljøudvalget. 
  
INDSTILLING 
Teknik og Miljøchefen indstiller, at orienteringen tages til efterretning. 
  
ØKONOMISKE KONSEKVENSER 
Forundersøgelserne gennemføres på baggrund af tilsagn fra NaturErhvervstyrelsen om 100 % dækning af 
omkostningerne. NaturErhvervstyrelsen tilbagefører derfor de budgetterede, løbende udgifter på i alt 263.700 kr. 
(Flasken) + 252.000 kr. (Mulen) efter projektafslutning pr. maj 2015. Fristen for projektafslutning kan ikke udskydes, 
og tilbageførslen sker derfor i 2015. 
  
  
Bilag 
  
  
  
  
  
Teknik- og Miljøudvalgets møde den 1. september 2014: 
Udvalget vedtog at tage sagen til efterretning. 
Kortbilag med Natura 2000-områder og hydrologiprojekter 
326-2014-217645 
